รอสเบิร์ก ซิวแชมป์ อาบูดาบี กรังด์ปรีซ์ ปิดฉากเอฟวัน 2015
นิโก รอสเบิร์ก นักซิ่งชาวเยอรมันของทีม เมอร์เซเดส ขับรถคู่ใจเข้าเส้นชัยเป็นคันแรก คว้าแชมป์ศึกเอฟวัน สนามสุดท้ายของปี 2015 อาบูดาบี กรังด์ปรีซ์ ที่ยูเออี ไปครอง ขณะที่ ลูอิส แฮมิลตัน เพื่อนร่วมทีมจากสหราชอาณาจักร เข้าที่สอง,สำนักข่าวต่างประเทศรายงานวันที่ 29 พ.ย. ว่า การแข่งขันรถสูตรหนึ่งชิงแชมป์โลก สนามสุดท้ายของฤดูกาล 2015 รายการ อาบูดาบี กรังด์ปรีซ์  ที่สนาม ยาส มารีน่า เซอร์กิต กรุงอาบูดาบี ประเทศสหรัฐอาหรับเอมิเรตส์ เป็นการแข่งขันในรอบชิงชนะเลิศ,ผลปรากฎว่า นิโค รอสเบิร์ก ยอดนักขับชาวเยอรมัน สังกัด เมอร์เซเดส ที่เพิ่งซิวโพลโปซิชันไปเมื่อวานนี้ ซิ่งผ่านธงตราหมากรุกเป็นคันแรกด้วยเวลา 1:38:30.175 ชั่วโมง ผงาดคว้าแชมป์รายการนี้ไปครองและเป็นแชมป์รายการที่ 6 ในปีนี้ของเจ้าตัวด้วย,ขณะที่อันดับสองตกเป็นของทีมเมทจากค่ายเดียวกันอย่าง ลูอิส แฮมิลตัน แชมป์โลกปีนี้ ทำเวลาตามหลังแชมป์ 8.271 วินาที ส่วนอันดับสามเป็นของ คิมี ไรโคเนน ตีนผีชาวฟินแลนด์ จากเฟอร์รารี ตามหลัง 19.430 วินาที,สรุปคะแนนสะสมนักขับฤดูกาล 2015,1. ลูอิส แฮมิลตัน (สหราชอาณาจักร, เมอร์เซเดส) 381 คะแนน, 2. นิโก้ รอสเบิร์ก (เยอรมัน, เมอร์เซเดส) 322 คะแนน, 3. เซบาสเตียน เวทเทล (เยอรมัน, เฟอร์รารี) 278 คะแนน, 4. คิมี่ ไรโคเนน (ฟินแลนด์, เฟอร์รารี) 150 คะแนน, 5. วัลต์เทรี่ บอตทาส (ฟินแลนด์, วิลเลียมส์) 136 คะแนน, 6. เฟลิเป้ มาสซา (บราซิล, วิลเลี่ยมส์-เมอร์เซเดส) 121 คะแนน, 7. ดานิลล์ คียัต (รัสเซีย, เรดบูลล์-เรโนลต์) 95 คะแนน, 8. แดเนียล ริคคิอาร์โด (ออสเตรเลีย, เรดบูลล์-เรโนลต์) 92 คะแนน, 9. เซร์คิโอ เปเรซ (เม็กซิโก, ฟอร์ซ อินเดีย-เมอร์เซเดส)  78 คะแนน, 10. นิโก้ ฮูลเคนแบร์ก (เยอรมัน, ฟอร์ซ อินเดีย-เมอร์เซเดส) 58 คะแนน, 11. โรแม็ง โกรสฌอง (ฝรั่งเศส, โลตัส-เมอร์เซเดส) 51 คะแนน, 12. แม็กซ์ เฟอร์สตัปเพน (เนเธอร์แลนด์, โตโร รอสโซ-เรโนลต์) 49 คะแนน, 13. เฟลิเป นาสร์ (บราซิล, เซาเบอร์-เฟอร์รารี)  27 คะแนน, 14. ปาสตอร์ มัลโดนาโด (เวเนซุเอลา, โลตัส-เมอร์เซเดส) 27 คะแนน, 15. การ์ลอส ไซน์ซ จูเนียร์ (สเปน, โตโร รอสโซ-เรโนลต์)  18 คะแนน, 16. เจนสัน บัตตัน (สหราชอาณาจักร, แม็คลาเรน) 16 คะแนน, 17. เฟร์นานโด อลอนโซ (สเปน, แม็คลาเรน)  11 คะแนน, 18. มาร์คุส อีริคส์สัน (สวีเดน, เซาเบอร์-เฟอร์รารี่)  9 คะแนน,สรุปคะแนนสะสมทีมผู้สร้าง,1. เมอร์เซเดส 703 คะแนน, 2. เฟอร์รารี  428 คะแนน, 3. วิลเลียมส์-เมอร์เซเดส 257 คะแนน, 4. เรดบูลล์-เรโนลต์  187 คะแนน, 5. ฟอร์ซ อินเดีย-เมอร์เซเดส 136 คะแนน, 6. โลตัส-เมอร์เซเดส 78 คะแนน, 7. โตโร่ รอสโซ-เรโนลต์ 67 คะแนน, 8. เซาเบอร์-เฟอร์รารี 36 คะแนน, 9. แม็คลาเรน  27 คะแนน
นิโก รอสเบิร์ก นักซิ่งชาวเยอรมันของทีม เมอร์เซเดส ขับรถคู่ใจเข้าเส้นชัยเป็นคันแรก คว้าแชมป์ศึกเอฟวัน สนามสุดท้ายของปี 2015 อาบูดาบี กรังด์ปรีซ์ ที่ยูเออี ไปครอง ขณะที่ ลูอิส แฮมิลตัน เข้าที่สอง
เอฟวัน,อาบูดาบี กรังด์ปรีซ์,นิโก รอสเบิร์ก,ลูอิส แฮมิลตัน,คิมิ ไรโคเนน,ข่าวกีฬา,ข่าว,ไทยรัฐออนไลน์